Document ID: 32008D0579

ΑΠΌΦΑΣΗ ΤΟΥ ΣΥΜΒΟΥΛΊΟΥ
της 16ης Ιουνίου 2008
για την υπογραφή και τη σύναψη, εξ ονόματος της Ευρωπαϊκής Κοινότητας της διεθνούς συμφωνίας του 2007 για τον καφέ
(2008/579/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση τη Ευρωπαϊκής Κοινότητας, και ιδίως το άρθρο 133, σε συνδυασμό με το άρθρο 300 παράγραφος 2 πρώτο εδάφιο,
την πρόταση της Επιτροπής,
Εκτιμώντας τα ακόλουθα:
(1)
Το Διεθνές Συμβούλιο Καφέ ενέκρινε το κείμενο της διεθνούς συμφωνίας του 2007 για τον καφέ με το ψήφισμα αριθ. 431 της 28ης Σεπτεμβρίου 2007.
(2)
Η διαπραγμάτευση της διεθνούς συμφωνίας του 2007 για τον καφέ έγινε για να αντικατασταθεί η διεθνής συμφωνία του 2001 για τον καφέ, η οποία είχε παραταθεί μέχρι τις 30 Σεπτεμβρίου 2008.
(3)
Η διεθνής συμφωνία του 2007 για τον καφέ είναι ανοικτή προς υπογραφή και κατάθεση των εγγράφων κύρωσης, αποδοχής ή έγκρισης μέχρι τις 31 Αυγούστου 2008.
(4)
Η Κοινότητα είναι μέλος της διεθνούς συμφωνίας του 2001 για τον καφέ, και, συνεπώς, είναι προς το συμφέρον της Κοινότητας να εγκρίνει τη διεθνή συμφωνία του 2007 για τον καφέ, η οποία την αντικαθιστά,
ΑΠΟΦΑΣΙΖΕΙ:
Άρθρο 1
Η διεθνής συμφωνία του 2007 για τον καφέ εγκρίνεται εξ ονόματος της Κοινότητας.
Το κείμενο της συμφωνίας επισυνάπτεται στην παρούσα απόφαση.
Άρθρο 2
Ο πρόεδρος του Συμβουλίου εξουσιοδοτείται να ορίσει, το ή τα πρόσωπα που είναι αρμόδια να υπογράψουν τη συμφωνία και να καταθέσουν το έγγραφο έγκρισης εξ ονόματος της Κοινότητας μαζί με τη συνημμένη δήλωση μέχρι τις 31 Αυγούστου 2008.
Άρθρο 3
Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
Λουξεμβουρθο, 16 Ιουνίου 2008.

Labels: 3
17
5